open-index/open-wikipedia-markdown huggingface dataset:
Dahlan Zainuddin

Datuk **Mohd Dahlan bin Zainuddin** (2 Jun 1941 – 28 Mei 2019) merupakan seorang penyanyi Malaysia, terkenal dengan lagu "Kisah Seorang Biduan".

## Kerjaya
Beliau telah memulakan kerjayanya sebagai penyanyi selepas memenangi kategori "Persembahan Keseluruhan Terbaik" dalam pertandingan Bintang RTM pada 1975. Beliau juga telah mencipta sejarah apabila menjadi penyanyi tempatan pertama yang mendapat peluang untuk mengadakan konsert di Stadium Negara pada tahun 1978. Selain itu, beliau merupakan anak kepada pelakon bangsawan yang pernah berhijrah ke Singapura sewaktu usianya mencecah lapan tahun dan kemudiannya menetap di Kuala Lumpur pada tahun 1965. 

Beliau juga pernah membintangi filem *[[Kisah Seorang Biduan (filem)|Kisah Seorang Biduan]]* bersama Gaya Zakry. Selain itu, beliau pernah menjadi pengacara *[[Bintang RTM|Hiburan Minggu Ini]]* (HMI) sekitar tahun 1970-an. Di samping itu, beliau pernah menjadi kakitangan bagi akhbar *[[New Straits Times]]*.

## Kehidupan peribadi dan kematian
Beliau telah berkahwin dengan penyanyi Effa Rizan pada tahun 1977. Beliau sebelum ini pernah menghidap angin ahmar pada 29 Jun 2016.

Dahlan meninggal dunia pada 28 Mei 2019 di Hospital Selayang pada usia 77 tahun akibat penyakit sama. Beliau meninggalkan balu, Effa dan tiga anak serta tujuh cucu. Jenazah beliau dibawa ke Masjid Bangsar untuk dimandikan dan dikebumikan di Tanah Perkuburan Islam Bukit Kiara selepas solat Zohor pada 29 Mei 2019.

## Diskografi

### EP
* *Kisah Saorang Biduan* (1977)

### Album runut bunyi
* *[[Kisah Seorang Biduan (Album)|Kisah Seorang Biduan]]* (1979)

### Album studio
* *Wajah-Wajah Cinta* (1982)

### Lagu-lagu
* "Kisah Seorang Biduan"
* "Laguku Untukmu"
* "Bersama Lagu Ini"
* "Wajah-Wajah Cinta"
* "Joget Kaki Lima"

## Filemografi

### Filem

## Rujukan
Aku Kaya The Movie

**Aku Kaya The Movie** merupakan sebuah filem komedi Malaysia yang dilakonkan oleh Kumpulan Aku Kaya pada tahun 2003 selepas kejayaan VCD, Aku Kaya yang terjual lebih 100,000 unit. 

Kumpulan Aku Kaya terdiri daripada bekas ahli dari Kumpulan Senario, iaitu Hamdan Senario, Ilya Buang dan Yassin Senario.

## Sinopsis
Filem ini memaparkan kisah tiga beradik, Yassin, Yassan dan Yassun yang terjumpa sebuah naskah lama peninggalan arwah ayah mereka. Naskah tersebut mengandungi salasilah keturunan keluarga mereka sejak dari zaman batu, zaman lanun, zaman Jepun, hinggalah ke zaman kini. Naskah tersebut juga mengandungi rahsia tentang kewujudan pedang hikmat yang menjadi rebutan semua orang. Dengan menggunakan wang yang telah dimenangi sebelum ini (kesinambungan dari VCD Aku Kaya), tiga beradik itu merakamkan perjalanan salasilah keluarga mereka.

## Pelakon
* Yassin Senario sebagai Yassin / Lempaying / Asst. Chief Lanun / Kitaro
* Ilya Buang sebagai Yassun / Lempayung / Robin Hood / Boyak
* Hamdan Senario sebagai Yassan / Lempayang / Penunggu Gua / Kunjisawa-san
* Jeslina Hashim sebagai Leha / Xena / Girlfriend Chief Lanun / Melati
* Ahmad Busu sebagai Tok Ketua Alalatok
* Zaibo sebagai Asst. Tok Ketua Alalatok
* Rosnah Mat Aris sebagai Isteri Tok Ketua Alalatok
* R. Ramasundran sebagai Jurubahasa Puak Amuk
* Rahim Razali sebagai Chief Lanun
* Munir Phyne Ballerz sebagai Akar Kayu-san
* Azizah Mahzan sebagai Emak Boyak
* Murali Abdullah sebagai Perdana Menteri Nippon
* Kumpulan Amuk sebagai Puak Amuk
* Kumpulan X-Factor sebagai Kumpulan Lanun

## Rujukan

## Pautan luar
*
Cyberjaya.tv

**Cyberjaya.TV** merupakan satu saluran televisyen di Malaysia yang dapat ditonton menerusi internet. Siaran sulung Cyberjaya.TV bermula pada 9 pagi pada 22 September 2003 melalui rancangan bual bicara secara langsung bertajuk *Power Breakfast* yang dikendalikan oleh Suhaimi Sulaiman dan Tengku Elida Bustaman.

CyberjayaTV pada awal penubuhannya dikendalikan oleh Inventure Quest Sdn Bhd (IQ) yang bertapak di Cyberjaya, Malaysia dan diterajui oleh En Noor Azman Yusof sebagai Pengarah Eksekutif. Studio CyberjayaTV yang dilengkapi dengan peralatan terkini juga terletak di Cyberjaya.

Di antara barisan pengacara yang terbabit dalam penerbitan siaran CyberjayaTv adalah seperti Yusmal Ghazali *(Online with YG)*, Adrea Abdullah *(CTV Music)*, Tasha *(Lunch Break with Tasha)*, Azharin Khamis *(My School is Better)* serta Suhaimi Sulaiman dan Tengku Elida Bustaman *Power Breakfast*.

Setelah beroperasi lebih kurang selama 18 bulan, IQ telah menghentikan keseluruhan operasi dan menutup studio di Cyberjaya pada tahun 2005 berikutan perubahan pihak pengurusan.

Berikut adalah salah satu sedutan dari program *(Online with YG)* yang dikendalikan oleh pengacara Yusmal Ghazali.
Online with YG

## Pautan luar
* Cyberjaya.TV
Nabi Daud

**Nabi Daud a.s** (Ibrani: דָּוִד, Inggeris *Davíd* Tiberia **';[[Bahasa Arab|Arab]]: داوود or داود, **'; Ge'ez:ዳዊት,  *Dāwīt*) merupakan seorang nabi dan rasul dalam agama Islam. Baginda juga dikenali sebagai **David** dalam agama Yahudi dan Kristian. Baginda merupakan raja kedua dan yang paling terkenal dalam kerajaan Israel. Nabi Daud menerima kitab Zabur.

## Daud dalam Islam

Daud ialah nabi dan raja Bani Israel. Semenjak masih muda telah menyertai tentera Bani Israil di bawah pimpinan Raja Thalut melawan pasukan bangsa Palestin yang dipimpin Jalut (*Goliath*). Malahan Nabi Daud yang membunuh Jalut, sehingga dipuji sebagai pahlawan perang. Setelah Raja Thalut meninggal, Nabi Daud menggantikannya sebagai Raja. Allah SWT mengangkat Daud sebagai nabi dan rasul-Nya. Kepadanyalah diturunkan kitab Zabur. Beliau memiliki sejumlah mukjizat, seperti suara yang merdu, kecerdasan akal, mengerti bahasa burung, dan melembutkan besi.

Nabi Daud meninggal dalam usia 100 tahun dan dikebumikan di Baitulmaqdis. Beliau digantikan puteranya Nabi Sulaiman yang kemudiannya menjadi nabi.
Kuala Terengganu, Terengganu

**Kuala Terengganu** merupakan salah satu daerah yang terletak di tengah negeri Terengganu, Malaysia. Pusat pentadbiran daerah ini terletak di Kuala Terengganu, yang merupakan ibu negeri Terengganu. Daerah ini berkeluasan 210 kilometer persegi menjadikannya sebagai daerah terkecil dan terpadat di Terengganu. 

## Sejarah
Daerah Kuala Terengganu telah wujud sejak sebelum kedatangan British lagi dengan pentadbirannya diterajui Pembesar Daerah yang dilantik Sultan. Ketika pemerintahan Sultan Omar, sistem pentadbiran telah dipinda dengan melantik penghulu sebagai pentadbir daerah. Ketika pemerintahan Sultan Sulaiman Badrul Alam Shah, British mula masuk ke dalam sistem pentadbiran negeri lalu menukar jawatan pentadbir daerah kepada pegawai daerah. Pada tahun 1955, orang Melayu telah dilantik buat kali pertama sebagai pegawai daerah Kuala Terengganu, yang sebelum ini dijawat oleh pegawai British.

## Pentadbiran
Daerah Kuala Terengganu ditadbir Majlis Bandaraya Kuala Terengganu. Daerah Kuala Terengganu juga dibahagikan kepada 20 buah mukim;

* Atas Tol
* Batu Buruk
* Belara
* Bukit Besar
* Cabang Tiga
* Cenering
* Gelugur Kedai
* Gelugur Raja
* Kepung
* Kuala Ibai
* Kubang Parit
* Losong
* Manir
* Paluh
* Pengadang Buluh
* Pulau-Pulau
* Rengas
* Serada
* Tuk Jamal

## Geografi
Daerah Kuala Terengganu bersempadan dengan;

* Utara: Daerah Kuala Nerus
* Selatan: Daerah Marang
* Barat daya: Daerah Hulu Terengganu
* Timur: Laut China Selatan

Purata ketinggian daratan daerah Kuala Terengganu ialah 9 meter di atas aras laut manakala ketinggian tertinggi mencecah 320 meter.

## Demografi
Berdasarkan bancian Malaysia 2020, jumlah penduduk di Daerah Kuala Terengganu ialah seramai 229,781 orang dengan kepadatan penduduk 1,093 orang perkilometer persegi yang dikategorikan sebagai taburan penduduk sangat padat. Majoriti penduduk di daerah Kuala Terengganu berbangsa Melayu, seramai 217,395 orang.

### Agama
Di daerah Kuala Terengganu, agama Islam merupakan agama paling ramai penganut dengan peratusan 96 peratus diikuti agama Buddha sebanyak tiga peratus. Agama Kristian, Hindu dan lain-lain serta tidak beragama mencatatkan kurang satu peratus.

## Kemudahan
Terdapat pelbagai kemudahan yang dibina di seluruh daerah Kuala Terengganu. Terdapat sebanyak 76 buah sekolah di daerah ini;

Daerah Kuala Terengganu juga mempunyai 12 buah balai polis, dua balai bomba, sebuah hospital daerah, klinik kesihatan dan klinik desa di sekitar daerah.

## Rujukan


## Pautan luar
* Pejabat Daerah Kuala Terengganu 
* Peta-Peta Kuala Terengganu
* Laman web rasmi Terengganu FM
Haiza

**Rohaizah Nordin** atau lebih dikenali sebagai **Haiza** (lahir 2 Februari 1980) ialah seorang penyanyi yang membawakan konsep dangdut di Malaysia.

## Kehidupan awal dan kerjaya
Penyanyi ini berasal dari Benut, Pontian, Johor Darul Takzim. Haiza berketurunan Bugis ini dibesarkan di Kampung Lama Benut, Pontian Johor. Bapa haiza iaitu Tuan Hj. Nordin bin Hj. Daud merupakan bekas seorang guru dan ibunya Zainab binti Ebar merupakan seorang pengusaha restoran. Selain menjadi penyanyi haiza juga seorang pengacara, pelakon dan penyampai radio di Stesen Radio Malaysia KL FM untuk Segmen Rentak Pagi K.L bersama Dj Sonic dan Dj Nazrie bermula jam 6 hingga 10 pagi setiap hari khamis dan jumaat sejak november 2012 bersama penerbit Mamu Hezri (Hezri Hashim). Pada tahun 2015, Haiza telah berhijrah ke stesen radio Best FM yang dulunya dikenali sebagai Best 104 mengendalikan segmen Best Pagi bermula jam 6 hingga 10 pagi bersama Zairi Ibrahim atau (Aizairi). Bermula Mac 2016 Haiza bertugas di Kool FM sehingga sekarang.

Haiza telah dilantik menjadi duta biskut Julie's selama setahun. Selain itu juga Haiza dilantik pengguna dan testimonial produk set bersalin Ibu Halimah, Jamu Mak Dara. Terkini Haiza di bawah Syarikat HDeen Resources telah mengeluarkan Produk Jus Kesihatan untuk wanita wanita yang diberi nama H.A.I.Z.A JUS CURCUMAE VIT-PLUS.
Haiza juga pengasas produk Minyak Wangi My Haiza. Haiza juga mempunyai syarikat pengurusn sendiri My Own Entertainment Management.

## Diskografi

### Album Studio
* *Dag Dig Dug...Mana Tahan* (1995)
* *Yang Nombor Satu* (1996)
* *Tunggu Dulu Sabar Dulu* (1998)
* *Akustika* (2000)
* *Haiza 2009* (2009)
* *Semalam* (2012)
* *Kerana* (2014)

### Album Kerjasama
* *Semarak Dangdut* (Various Artiste) (2005)
* *Dang Dang Dut 3* (Various Artiste) (2005)

### Album Kompilasi
* *Wajah Wajah Haiza* (1997)

### Single

## Gegar Vaganza 2015

Haiza merupakan salah seorang peserta Gegar Vaganza musim 2015.

Minggu 1: Dag Dig Dug (Lagu sendiri)

Minggu 2: Kelmarin (nyanyian asal Zur Eda)

Minggu 3: Istilah Bercinta  (nyanyian asal Ramli Sarip)

Minggu 4: Bintang Kehidupan  - duet bersama Ronnie (lagu asal Yanti & Ronnie)

Minggu 5: Rela  (nyanyian asal Tila)

Minggu 6: Patahnya Sayap Malam  (nyanyian asal Massa)

Minggu 7 (suku akhir): Kopi Dang Dut (nyanyian asal Fahmy Shahab)

Minggu 8 (separuh akhir): Flora Cinta (nyanyian asal Min Malik)

Minggu 9 (akhir): Tugasan Pertama - Puisi Cinta (nyanyian asal Ilusi)

Tugasan Kedua (battle vs Ezad Lazim) - Apa Khabar (nyanyian asal Joe Flizzow & SonaOne)

## Filemografi

### Filem

### Drama

### Telefilem

### Televisyen

## Radiografi
### Radio

## Anugerah dan pencalonan

## Rujukan

## Pautan luar
* Haiza: Digilap sebelum ke PolyGram
* Haiza tetap ligat.
* Haiza: Naik beca ke sekolah
*
Mascara (kumpulan muzik)

Kumpulan **Mascara ** merupakan sebuah kumpulan pemuzik dan penyanyi yang aktif di Malaysia.  Kumpulan ini menyampaikan lagu-lagu Melayu irama dangdut. 

Kumpulan Mascara merupakan salah satu kumpulan yang mencuba nasib meneroka pasaran muzik dangdut yang masih hangat ketika ini. Mereka mempunyai keistimewaan dari segi visual cantik dan lincah menari, bagaimanapun, mereka menghadapai saingan sengit dari yang pernah ditampilkan oleh kumpulan-kumpulan lain masakini.

## Ahli-ahli
# Zetty Zailani - vokal utama
# Shelly Zailani - vokal utama
# Aton - vokal harmoni
# Leen - vokal harmoni

## Diskografi
## Album
*

### Lagu-lagu
* Detak Detik Cinta

## Rujukan


## Pautan luar
* MASCARA detik detik cinta
* 10 ARTIS DANGDUT MALAYSIA PALING POPULAR SEPANJANG ZAMAN
* Dang Dang Dut 3 buktikan dangdut masih diminati.
Kapilla

Kumpulan **Kapilla ** merupakan sebuah kumpulan pemuzik dan penyanyi yang aktif di Malaysia.  Kumpulan ini menyampaikan lagu-lagu Melayu dan berasal dari Kelantan. Mereka membawakan irama pop yang berteraskan kepada irama dikir barat dan muzik siam yang diadun dalam bentuk yang lebih moden.

## Ahli Ahli
Roy - Vokal

Keyo 

Arif

Man

## Diskografi

imej:ALbum Aku Cinta Kamu RAK TER - Kumpulan Kapilla.jpg|Aku Cinta Kamu *RAK TER* (1998)
imej:Album Dikir Rambong (1999) - Kumpulan Kapilla.jpg|Dikir Rambong (1999)
imej:Album Che Awe Donde (2000) - Kumpulan Kapilla.jpg|Che Awe Donde (2000)
imej:Album Rock Budu (2001) - Kumpulan Kapilla.jpg|Rock Budu (2001)
imej:Album Tengok Rasa Tak Puas - Kumpulan Kapilla.jpg|Tengok Rasa Tak Puas


## Album
*

### Lagu-lagu
Lagu Popular:
* Merindu Tanpa Kata (Muzik-Muzik 1998)
* Aku Cinta Kamu (Chan Rak Ter)
* Biar Berjauhan
* Dikir Rambong

## Pautan luar
http://www.google.com.my/#q=kumpulan+kapilla&hl=en&safe=off&prmd=imvns&ei=K94iT_-gG420rAebk8SgDw&sqi=2&start=10&sa=N&bav=on.2,or.r_gc.r_pw.,cf.osb&fp=e52d86068a9b6702&biw=1366&bih=586

http://www.youtube.com/watch?v=VfPwFiNPyso
Krisya

**Krisya Norsabrina Roslan** (lahir 26 Julai 1982) merupakan penyanyi dari Malaysia. Beliau yang berpendidikan di Sekolah Menengah Taman Melawati pernah membawakan lagu tema sebuah animasi di Malaysia iaitu 'Keluang Man' dan mempopularkan lagu runut bunyi dari filem Mimpi Moon iaitu "Kuyakinimu".

## Album
> Gemersik (EMI Music 1996)                                                                                                                                                                                                                                                                              

> Syair Cinta (EMI Music 1998)     

> Krisya (limited edition EMI Music 2000)

## Filemografi
### Televisyen

## Lagu-lagu
# Keluang Man (First Malaysian Superhero OST 1998)
# Gemersik (First Single from Gemersik debut album with EMI Music 1996)
# Syair Cinta ft Rudy Cradle
# Ku Yakini Mu (Mimpi Moon OST 2000)
# Cinta Kasih
# Julangkanlah (Thomas Cup 2002 Theme Song)
# Bukan Salah Siapa
# Voices of Tomorrow (KFC World Children's Day Theme Song 2000)
# Keluang Man feat. Sekumpulan Orang Gila (S.O.G) - (Keluang Man Original Motion Picture Soundtrack 2025)
# Gemersik Versi 2026 Feat Fariha Razak

## Pautan luar
* http://www.liriklagu.com/liriklagu_jm/Krisya.html
Oseania

**Oceania** (Jawi: ) ataupun **Australasia** (Jawi: ) merupakan sebuah rantau yang terdiri daripada benua Australia, negara-negara pulau besar New Zealand dan Papua New Guinea serta gugusan pulau seperti Fiji, Nauru, Kiribati, Tahiti, Samoa, Palau dan banyak lagi yang tersebar di Lautan Teduh.

Maka, ia merupakan rantau geografi utama dengan luas daratan terkecil dan jumlah penduduk kedua terkecil setelah benua Antartika.

## Peristilahan
Nama asalnya *Océanie* dalam bahasa Perancis  diciptakan oleh ahli geografi Perancis Conrad Malte-Brun pada tahun 1812 terbitan kata dasar *océan* ( ) yang bermaksud "lautan" berakar daripada perkataan Bahasa Yunani ὠκεανός *ōkeanós* melalui turunan bahasa Latin *oceanus*; pengungkapan sebegini dipilih kerana sifat menonjol rantau geografi ini yang dihubungkan melalui lautan besar.

### Rangkuman

Tujuan utama penggunaan terma Oceania ialah untuk membuat kenyataan mengenai sebuah rantau atau benua (seperti Asia dan Eropah) yang terletak di antara benua Asia dan benua Amerika, dengan Australia sebagai tanah besar. Penggunaan perkataan Oceania adalah untuk menunujukkan hubung kait di antara negara-negara di rantau tersebut. Oceania ialah benua terkecil di dunia dan mempunyai populasi kedua terkecil di dunia selepas benua Antartika.

## Senarai negara dan wilayah

## Rujukan
Menara Willis

**Menara Willis** () ialah sebuah bangunan pencakar langit terletak di Chicago, negeri Illinois, Amerika Syarikat. Bangunan berwarna hitam ini berketinggian 442 meter atau 1450 kaki. Ia siap dibina pada tahun 1974. Ia pada awalnya diberi nama **Menara [[Sears]]** () sebelum penyewaan utama ia diserahkan kepada Willis Group pada tahun 2009.

Menara ini bangunan ketiga tertinggi di Amerika Syarikat dan Hemisfera Barat. Ia merupakan tarikan pelancongan utama di kota Chicago di mana lebih satu juta orang datang melawat tapak pemerhatian dari puncak bangunan yang tertinggi di negara tersebut. The structure was renamed in 2009 by the Willis Group as a term of its lease.antara bangunan yang tertinggi di dunia.

## Sejarah pembinaan
Bangunan ini ditempatkan di suatu tapak yang pernah dirangkumi 15 buah bangunan lama milik 100 buah syarikat dalam suatu jalan diberi nama Quincy Street. Kesemua bangunan lama itu dikosongan setelah dibeli syarikat peruncitan Sears dengan pemberian permit selepas pemilihan diluluskan pada 1969, tanah petempatan tersebut dibeli firma Arnstein secara beransur-ansur. Sears turut membayar Dewan Bandar Raya Chicago sebanyak USD 2.7 juta sebagai pampasan ganti sebahagian jalan Quincy Street yang bakal dimasukkan dalam tapak bangunan baru ini.

## Reka bina

## Syarikat dirumahkan
, bangunan ini dimiliki utamanya oleh syarikat penerbangan United Airlines sejak 2012, dengan sebanyak 20 tingkat.

## Rujukan

## Pautan luar

*  penyewaan pejabat menara
* Willis Tower Skydeck
* Willis Tower - CTBUH Skyscraper Center
Kampung Rinching Hulu

**Kampung [[Rinching Hulu]]** terletak di selatan bandar Semenyih, sebelum sampai ke pekan Beranang. Kampung Rinching Hulu merupakan  sebuah kampung yang terletak di kiri dan kanan jalan dari Semenyih ke Beranang, kira-kira 5 km dari bandar Semenyih.

Kampung ini merupakan kampung Melayu tradisional dan terletak dalam lingkungan Tanah Rezab Melayu.  Sebuah sungai yang berhampiran  bernama Sungai Rinching yang lebarnya kira-kira 3 meter dan airnya tidak dalam, cuma setengah meter sahaja. 

Sebagai kampung tradisional, penduduk Melayu yang  kebanyakannya keturunan Rawa dan Jawa serta Sumatra, mereka mengamalkan  budaya Melayu yang bercampur dengan Islam seperti barzanji dan cukur jambul apabila  mendapat anak yang baru lahir, kira-kira 2 bulan selepas dilahirkan.
Bangunan Chrysler

**Bangunan Chrysler** ialah sebuah pencakar langit gaya Art Deco di Bandar Raya New York, terletak di sebelah timur Manhattan. Bangunan ini siap dibina pada 1930 berukuran  tinggi dan mempunyai 77 tingkat. Ia menjadi bangunan tertinggi di dunia selama 11 bulan sebelum dipintas Bangunan Empire State pada 1931. Ia kini bangunan keempat tertinggi di bandar itu, bersama dengan The New York Times Building yang dibuka pada 2007.

Ia termasuk dalam Senarai Senibina Digemari Amerika.

## Lihat juga
* Senarai bangunan tertinggi di Amerika Syarikat

## Rujukan

## Pautan luar

* Chrysler Building  di Skyscraper Center CTBUH
* Tapak rasmi Tishman Speyer 
* The story of Chrysler Building – by CBS Forum

|-
Sungai Lang

Kampung Sungai Lang terletak di Banting, negeri Selangor Darul Ehsan.  Dari bandar Banting menuju ke pantai Morib,  kampung ini terletak di sebelah kiri  jalan raya. Apabila sampai  di  hadapan rumah Haji Sidek Kamar Badminton , anda perlu pusing ke sebelah kiri. kira-kira 4 km  ada akan sampai ke Kampung Sungai Lang , Banting.

Penduduknya  terdiri daripada orang Melayu keturunan Jawa  di mana mereka yang tinggal sekarang merupakan generasi yang kedua atau ketiga. Oleh itu  memang ada adat dan unsur-unsur  Jawa yang diamalkan. Contohnya :
* bahasa  Jawa dan cara sebutannya.
* Nasi ambeng
* Nama-nama orang seperti Kathiran, Toyo, Kailan dan lain-lain
* Sistem  pentadbiran kampung  juga 'ala Jawa'
* Sistem bermasyarakat juga ala Jawa seperti gotong-royong,  bertani 

Kesemua mereka mengamalkan budaya Islam yang sangat kuat. Segala-gala  adat yang diamalkan  mestilah bersandarkan kepada sah,makruh , harus , halal dan haram dalam Islam.

Kampung Sungai Lang ini pernah dijadikan setting untuk buku karya penulis terkenal Razzi Armansur yang berasal dari kampung ini. Dalam buku KAMPUNG KAYA, ada menyebut Kampung Helang di mana sebenarnya ialah Kampung Sungai Lang.

Begitu juga dalam buku RAHSIA AJAIB oleh penulis yang sama, di mana setting untuk pencarian rahsia tersebut terjadi di Kampung Sungai Lang.

## Galeri

Image:sungai_lang_gadis.jpg
Image:sungai_lang_hantaran.jpg
Image:sungai_lang_kahwin.jpg
Image:sungai_lang_kenduri.jpg
Image:sungai_lang_kompang.jpg
Image:sungai_lang_makan_bersuap.jpg
Image:sungai_lang_tabur_duit.jpg
Menara Telekom

**Menara Telekom** () ialah sebuah bangunan ibu pejabat Telekom Malaysia Berhad di Lembah Pantai, Kuala Lumpur. Menara ini yang mempunyai 77 tingkat merupakan bangunan ketiga tertinggi di Malaysia selepas Menara Merdeka 118 dan Menara Berkembar Petronas. Tingginya 310 meter atau 1,017 kaki.

Pencakar langit ini direka oleh Hijjas Kasturi Associates yang dipelopori oleh arkitek terkenal Hijjas Kasturi, ia menyerupai sebatang buluh yang bercambah dan dibina oleh PECD Berhad pada tahun 1998. Menara ini siap dibina pada di tahun 2001.

## Penyewa
Menara Telekom juga menempatkan beberapa penyewa terkenal iaitu Mercedes-Benz, BASF, DHL, Hapag-Lloyd, Unilever, Henkel Malaysia, Penerbangan Malaysia, Takaful Nasional dan Jabatan IT Tenaga Nasional.

## Promosi Avengers
Bangunan itu menyerupai menara setinggi Avengers. Sebagai sebahagian daripada kerjasama antara TM dan Marvel Malaysia, logo Avengers diunjurkan di menara Telekom.

## Lihat juga
* Telekom Malaysia
* Senarai bangunan tertinggi di Kuala Lumpur

## Rujukan

## Pautan luar
* Telekom Malaysia
* Menara Telekom  on CTBUH Skyscraper Center
* Hijjas Kasturi Associates
Menara Maybank

**Menara Maybank** yang terletak di Jalan Tun Perak mempunyai ketinggian 244m (799 kaki) merupakan bangunan tertinggi di Malaysia pada tahun 1988 hingga 1998 sebelum diambil alih oleh Menara Berkembar Petronas.

Bangunan ini mempunyai 50 tingkat dan siap pada tahun 1987. Bangunan ini direka bentuk oleh Hijjas Kasturi.

## Sejarah
Pembinaan Menara Maybank telah dimulakan pada tahun 1984 di Court Hill, di atas tapak bangunan mahkamah seksyen era koloni, dan telah disempurnakan pada tahun 1988. Sebelum pembinaan  Menara Berkembar Petronas pada tahun 1995, Menara Maybank merupakan bangunan tertinggi di  Kuala Lumpur pada ketinggian , hampir separuh dari Menara Berkembar Petronas. Menara masih lagi menjadi sebahagian daripada pencakar langit bandaraya.

## Seni bina
Pelan lantai menara terdiri daripada dua blok berasaskan persegi yang saling berpaut di salah satu sudut mereka. Setiap satu daripada dua blok ini mempunyai bumbung dan pangkalan yang lebih rendah yang mengarah ke arah yang bertentangan dengan blok lain, manakala bahagian tengahnya berada pada sudut tegak lurus. Titik akses utama menara adalah di dua sudut struktur yang mempunyai ruang yang terbentuk daripada gabungan dua blok struktur, yang ditutupi oleh bumbung segi tiga bertingkat.

Seni bina bangunan ini mengambil ilham daripada bentuk keris terhunus, dan menjadi salah satu seni bina moden terkenal Malaysia yang berkonsepkan ciri-ciri tradisional. Bentuknya juga digunakan dalam permainan video SimCity 3000 bagi bangunan komersial Menara Jadyn dengan beberapa ciri yang diubah suai.

## Pengangkutan
Menara boleh diakses dalam jarak berjalan kaki ke utara  Stesen LRT Plaza Rakyat  atau barat daya  Stesen Masjid Jamek Rapid Rail.

## Lihat juga
*Senarai bangunan tertinggi di Kuala Lumpur

## Rujukan

## Bacaan lanjut

*
*
Teluk Kemang

Pantai Teluk Kemang terletak di Port Dickson, Negeri Sembilan, Malaysia. Jaraknya cuma 10 km ke selatan bandar Port Dickson. Kawasan perkelahan ini disebut sebagai Port Dickson sahaja, walaupun sebenarnya kawasan perkelahan itu terletak di sepanjang pantai Teluk Kemang.

Pantai ini popular di kalangan  penduduk Lembah Kelang dan lain-lain untuk mandi-manda terutama pada hujung minggu. 


## Sejarah lisan <small><small></small></small>

Sejarah Teluk Kemang agak kabur. Dahulunya, ia merupakan sebuah kawasan hutan belantara dan paya bakau. Kawasannya berteluk-teluk dan terdapat banyak pokok kemang yang tumbuh di situ. 

Pada awal tahun 1927, ada enam orang bersaudara yang datang dari Selangor ke kawasan tersebut. Mereka ialah Bahir dan sahabat-sahabatnya, Niat, Limat, Naemat, Jantan Kudung dan Abdul Samad. Ada juga sumber yang mengatakan bahawa mereka ini bertugas di istana atau tempat pembesar di Selangor itu. Bagaimanapun, tidak pastilah siapakah pembesar itu dan di daerah mana mereka itu berasal. Ceritanya ketika itu ada bahawa pedagang-pedagang asing telah datang ke tempat mereka untuk bertugas dan telah menipu dan mengampu pembesar di situ sehinggakan pembesar tersebut terlalu mempercayai mereka daripada orang tempatan. Mungkin ada yang antara mereka yang tahu akan pedagang-pedagang tersebut tidak berniat baik demi mementingkan perniagaan mereka. Mungkin ramai yang kecewa dan merajuk ketika itu dan mengambil keputusan untuk pergi dari tempat itu dan membawa diri masing-masing ke mana-mana sahaja sehinggalah enam bersaudara tersebut mengembara dan menjumpai suatu tempat yang indah di bakal Teluk Kemang. Ada sumber yang mengatakan bahawa Niat telah dilantik menjadi penghulu di kawasan tersebut. Tidak pasti adakah mereka masing-masing membawa isteri dan anak bersama-sama atau mereka sahajalah yang mengasaskan tempat itu berenam-enam mereka dan berkembang keturunannya di kawasan situ sahaja.

Sebagaimana dengan nama Melaka, nama Teluk Kemang ini terhasil daripada nama sepohon kemang dan serta rupa bumi tempat itu berteluk-teluk. Dan dengan itu, bermulalah asal-usul penduduk-penduduk di kawasan itu sejak tahun 1880 sehingga sekarang.

## Kemudahan awam
Banyak kemudahan  yang tersedia di sini, antaranya:
* Hotel
* Masjid Telok Kemang
* Pasar raya
* Stesen minyak
* Bank
* Politeknik Port Dickson

## Kemudahan di tepi pantai
* Surau
* Pondok  untuk isytirahat
* Tandas 
* Bilik  mandi di tepi pantai
* gerai dan restoran, restoran  makanan laut
* Pelampung dan goggle
* Jet ski yang boleh disewa
* Kayak yang boleh disewa
* Bot laju dan bot pensel

## Galeri

Fail:Rumpai_laut_di_pesisir_pantai_Teluk_Kemang,_Port_Dickson,_Negeri_Sembilan.JPG | Rumpai laut di pesisir pantai Teluk Kemang, Port Dickson, Negeri Sembilan.


## Rujukan
Mpu Gandring

**Mpu Gandring** merupakan seorang pembuat keris terkenal iaitu sejenis senjata yang sering digunakan oleh masyarakat di Kepulauan Melayu. Dia tinggal sewaktu zaman pemerintahan kerajaan Kediri. Dia dibunuh oleh Ken Angrok, pengasas Kerajaan Singhasari.
Kediri

**Kediri** merupakan sebuah kerajaan Hindu yang berpusat di Jawa timur dari tahun 1045-1222.

Pada tahun 1045, Airlangga memecahkan kerajaan Kahuripan kepada dua kerajaan berasingan iaitu kerajaan Janggala dan kerajaan Kediri. Dia meninggal dunia empat tahun kemudian. Pada tahun 1068, Virarajendra raja Chola menawan Kedah daripada Srivijaya. Tentera Chola terus-menerus melakukan serangan ke atas wilayah-wilayah di Kepulauan Melayu. Walaupun serangan tentera Chola tidak membuahkan hasil namun Srivijaya menjadi lemah dan menyebabkan banyak kerajaan-kerajaan tumbuh selepas itu. 

Kediri memungut hasil rempah daripada wilayah-wilayah naungan atau jajahannya di selatan Kalimantan dan di Kepulauan Maluku. Pedagang-pedagang dari India dan Asia Tenggara mengimport rempah-rempah ke Mediterranean dan China. Pada tahun 1117, Kamesvara menjadi Raja Kediri dan memerintah sehingga tahun 1130. Dia mengahwini seorang puteri dari Janggala dan mengabungkan dua kerajaan itu yang ditubuhkan oleh Airlangga.

Pada tahun 1135, Joyoboyo menaiki takhta kerajaan Kediri dan memerintah sehingga 1157. Kediri tumbang pada tahun 1221 apabila Ken Agrok menewaskan tentera Kediri di dalam Perang Genter. Dia kemudiannya mengasaskan Singhasari.
Golf

**Golf** adalah satu sukan di mana pemain mengguna pelbagai jenis kelab termasuk kayu, besi-besi, dan putters, mencuba untuk memukul bola ke setiap lubang dalam padang golf dalam jumlah pukulan terendah Matiz Dagig Scudo Tico Kangoo Cordoba Shiprai. Pemenang yang memperoleh mata hanya tempat pertama, kedua & keempat sahaja.

## Sejarah
Asal usul golf tidak jelas dan terbuka untuk berdebat bagaimanapun teori sejarah golf yang banyak diterima adalah golf (sebagai dipraktikkan hari ini) berasal Scotland dalam abad yang ke-12, dengan penggembala kambing mengetuk batu ke lubang arnab di tempat di mana Royal and Ancient Golf Club of St. Andrews terkenal kini terletak.

Para sarjana pernah mendakwa rujukan untuk bentuk golf daripada hiroglif berasaskan tablet batu bertarikh untuk Mesir purba Pharaohs. Chui Wan ("chui" atau 捶  bermaksud memukul dan "wan" atau 丸  bermaksud bola kecil dalam Cina), satu permainan mengandungi menolak bola dengan batang ke lubang dalam tanah, mula-mula disebut dalam *Dōngxuān Records* 

## Padang golf

Golf dimainkan di satu bidang tanah direka **padang golf**. Satu padang mengandungi satu siri lubang, setiap dengan setiap satu kawasan teeing ditanda oleh dua penanda menunjukkan sempadan bagi kawasan tee sah, laluan layar, kasar dan bahaya lain, dan putting hijau itu dikepung oleh pinggir dengan pin (flagstick) dan piala. Berlainan peringkat rumput adalah pelbagai untuk meningkatkan kesukaran atau untuk ambil kira memukul leret dalam kawasan hijau. Manakala banyak lubang direka bentuk dengan satu garis langsung bagi melihat dari titik tee-off ke hijau, beberapa lubang mungkin membengkokkan sama ada ke sebelah kiri atau sebelah kanan.
Ini dipanggil satu "dogleg", dalam rujukan untuk satu lutut anjing. Lubang dipanggil satu "dogleg left" jika lubang itu memancing kiri, dan sebaliknya; jarang sekali, arah lubang boleh membengkok dua kali, dan dipanggil "double dogleg". Satu buah padang golf biasa mengandungi lapan belas lubang, tetapi padang lebih kecil mungkin hanya mempunyai sembilan.

## Rujukan

## Pautan luar

* The R&A, St Andrews
* International Association of Golf Club Presidents
* International Golf Federation (IGF)
* PGA of America
* PGA Tour
* USGA: United States Golf Association
Pulau Kapas

**Pulau Kapas** terletak di Laut China Selatan, kira-kira 6 kilometer atau 20 minit dari jeti Marang, Terengganu. Namanya berasal daripada pokok kapas yang bunganya boleh dijadikan kain atau kapas. Warna kapas ini berwarna putih. 

Pantai Pulau Kapas yang putih bersih dan amat mengkagumkan bagi para pengunjung. Pulau Kapas juga merupakan antara tapak menyelam yang terindah di dunia.

## Sejarah
Pulau Kapas disebut oleh Abdullah Abdul Kadir Munshi pada tahun antara 1851 dan 1852 seperti berikut: 
:"Hatta pada malam Khamis datanglah sebuah perahu kecil dari Kuantan. Maka berkhabarlah ia kepada anak-anak perahu mengatakan ada perahu lanun di Tanjung Tujuh, empat puluh buah dan di Pulau Kapas pun ada, dan di Pulau Redang pun ada dan; maka telah didapati dua buah perahu orang Kuantan dan dua buah lepas lari...."

## Keistimewaan
* Pulau Kapas masih mengekalkan keindahan samudera dengan hidupan  laut yang cantik dan asyik.
* Terdapat beberapa bot karam yang telah tenggelam, sesuai untuk penggemar selam skuba.
* Pulau Gimia yang terletak berhampiran Pulau Kapas menyediakan panorama yang unik.
* Air pantai yang jernih dan pelbagai spesis ikan yang jarang dijumpai.
* Terdapat pelbagai resort yang menarik dan unik.

## Penginapan
* Tanco Resorts Bhd
* Beautisland Resort Sdn Bhd
* Makcik Gemuk Beach Resort
* Nazri Place
* Kapas island resort

## Galeri

File:Bukit Singa.jpg|Pemandangan Pulau Kapas dari puncak Bukit Singa


## Pautan luar

*  Pulau Kapas
*  Pulau Kapas
*  Pulau Kapas
1957

:*Rencana ini adalah berkenaan dengan tahun 1957. Bagi kegunaan lain, sila lihat [[1957 (nombor)]].*

**1957** merupakan tahun biasa yang bermula pada hari Selasa. Ia berlangsung dari 29 Jamadilawal 1376 hingga 8 Jamadilakhir 1377.


## Peristiwa
### Januari

* 1 Januari: Ratu Elizabeth II memberikan status bandar raya kepada George Town, menjadikannya sebagai bandar raya pertama di Malaysia.

### Mac
* 25 Mac: Komuniti Ekonomi Eropah (EEC) ditubuhkan melalui Perjanjian Rom; lihat Kesatuan Eropah.

### Ogos
* 31 Ogos:
** Kemerdekaan Tanah Melayu daripada United Kingdom
** Tunku Abdul Rahman Putra Al-Haj menjadi Perdana Menteri Malaysia yang pertama

### Oktober
* 4 Oktober: Kesatuan Soviet "memulakan" perlumbaan angkasa dengan melancarkan Sputnik I, satelit buatan manusia pertama mengelilingi bumi.

### November
* 30 November: Serangan bom tangan terhadap presiden Indonesia, Sukarno ketika dia melawat sebuah sekolah di Jakarta.

### Tarikh tepat tidak pasti
* Penyusun A-O yang direka bentuk oleh Grace Hopper dilancarkan oleh Remington Rand sebagai MATH-MATIC.
* IBM 608, komputer komersil bertransistor yang pertama, diperkenalkan oleh IBM.
* FORTRAN, bahasa pengaturcaraan yang digunakan untuk matematik direka cipta.
* Bahasa pengaturcaraan ALGOL dan sistem spesifikasi sintaksnya, Bentuk Backus-Naur (BNF), dicipta oleh kumpulan yang diketuai oleh John Baskus.
* Perbadanan Digital Equipment ditubuhkan.
* Fairchild Semiconductor dibentuk oleh lapan orang jurutera yang meninggalkan Shockley Semiconductor.

## Kelahiran
* 10 Mac: Osama bin Laden
* 25 Mac: Harry Moekti
* 4 Julai : M. Nasir
* 12 September: Kadim Al Sahir
* 27 November: Caroline Bouvier Kennedy
* 29 Disember: Caca Handika

## Kematian
1963

:*Rencana ini adalah berkenaan dengan tahun 1963. Bagi kegunaan lain, sila lihat [[1963 (nombor)]].*

**1963** merupakan tahun biasa yang bermula pada hari Selasa. Ia berlangsung dari 5 Syaaban 1382 hingga 14 Syaaban 1383.


## Peristiwa
* 2 Januari: Pertempuran besar-besaran pertama berlaku di Ap Bac di antara pasukan Tentera Darat Vietnam Selatan seramai 1,400 orang dan pasukan Komunis Vietnam Selatan seramai 350 orang. Tentera Darat Vietnam Selatan kalah teruk dan mengalami 83 anggota terkorban dan 108 orang lain cedera sementara pihak tentera Komunis berjaya melepaskan diri dengan hanya 18 orang anggota terkorban.

* Sekolah Alam Shah, Cheras ditubuhkan.
### Julai
* 22 Julai: Jajahan Mahkota British Sarawak mendapat status sebagai entiti memerintah sendiri dalam Empayar British.
* 27 Julai: Presiden Indonesia Sukarno menyatakan dia akan menakluk Persekutuan Malaysia sekiranya ia berjaya ditubuhkan, pernyataan ini mencetuskan Konfrontasi antara negaranya dengan Malaysia.

### Ogos
* 31 Ogos: Jajahan Mahkota British Borneo Utara (kini Sabah) mendapat status sebagai entiti memerintah sendiri dalam Empayar British.

### September
* 16 September: Sebuah negara persekutuan baru diwujudkan di bawah nama Malaysia dengan persepakatan antara empat wilayah, iaitu Borneo Utara (Sabah), Sarawak, Singapura dan Malaya.
* Bahasa Melayu dijadikan bahasa rasmi negara Malaysia.

### Disember
* 28 Disember: RTM 1, stesen televisyen pertama Malaysia dilancarkan.

### Tarikh tepat tidak pasti
* Kaset Padat, suatu format perakaman bunyi pita magnet yang seringnya dirujuk sebagai kaset audio, pita kaset, kaset, atau secara mudah sebagai pita, diperkenalkan oleh Philips di Eropah.
* Bahasa pengaturcaraan BASIC dihasilkan oleh John George Kemeny dan Thomas Eugene Kurtz di Kolej Dartmouth.
* ALGOL 63 dikemas kini.
* PL/1 mula dibangun.
* Charles Tandy membeli syarikat *[[Radi Shack Corporation]]* (Perbadanan Radio Shack) dengan percuma.

## Kelahiran
* 27 Mac: Itje Trisnawati, penyanyi dan pelakon Indonesia
* 16 Mei: Doel Sumbang, pelakon dan penyanyi lelaki Indonesia
* 28 Ogos: Jennifer Coolidge, pelakon Amerika Syarikat
* 13 September: Hisham Abbas, penyanyi dan pelakon lelaki Mesir

## Kematian

## Rujukan
1965

:*Rencana ini adalah berkenaan dengan tahun 1965. Bagi kegunaan lain, sila lihat [[1965 (nombor)]].*

**1965** merupakan tahun biasa yang bermula pada hari Jumaat. Ia berlangsung dari 27 Syaaban 1384 hingga 8 Ramadan 1385.


## Peristiwa
### Januari

### Februari
* 9 Februari: Tentera Amerika Syarikat mula bertolak ke Perang Vietnam.
* 21 Februari: Pembunuhan Malcolm X di New York.

### Mac
* 18 Mac: Kosmonaut Aleksei Leonov menjadi manusia pertama berjalan di angkasa.

### Ogos
* 9 Ogos: Singapura keluar dari Persekutuan Malaysia dengan melantik Lee Kwan Yew sebagai Perdana Menteri pertama.

* 18 Ogos: Ops “Starlite” dilancarkan merupakan pertempuran pasukan darat Amerika melibatkan 5,500 anggota Kor Marin yang berjaya memusnahkan kubu Viet Cong di daerah Quảng Ngãi. Selepas pertempuran ini Viet Cong mengelakkan daripada bertempur mengikut cara yang dikehendaki oleh Tentera Amerika.

### September
* 21 September: Sultan Terengganu dilantik menjadi Yang di-Pertuan Agong ke-4.

### Oktober
* 5 Oktober: Pakistan memutuskan hubungan diplomatik dengan Malaysia kerana tidak bersetuju dengan Malaysia di PBB.
* 16 Oktober: Suharto menjadi presiden Indonesia baru.

### Tarikh tepat tidak pasti
* SNOBOL3 diterbitkan.
* BASIC ditambahkan dengan dukungan aritmetik matriks dan kefungsian rentetan penuh.

## Kelahiran
* 22 Januari: Diane Lane, pelakon Amerika Syarikat
* 22 April: Khalid Abdulrahman, penyanyi dan pelakon lelaki Arab Saudi
* 5 Jun: Michael E. Brown, ahli astronomi Amerika Syarikat
* 20 Ogos: Huda Hussein, pelakon wanita Kuwait dan Iraq
* 27 November: Ismi Azis, pelakon dan penyanyi wanita Indonesia

## Kematian
Rhizophora

***Rhizophora*** ialah genus bakau tropika, yang kekadang disebut **bakau betul** atau **bakau kurap**. Spesiesnya yang paling ketara adalah bakau merah (*Rhizophora mangle*), namun beberapa spesies lain dan sebilangan kacukan semula jadi turut dikenal. Ia hidup di kawasan berpaya di muara sungai,  antara pertembungan air tawar dan air laut.

## Penerangan
Bakau biasanya memiliki buah dan bahagian bawah daun yang berbulu. Bulu pada daun menyimpan air dengan memerangkap lapisan udara dan dengan itu mengurangkan kehilangan air melalui penyejatan.

Di sesetengah tempat, buahnya direbus dan dimakan, kadangkala dijual sebagai sayuran. Bunganya wangi dan menghasilkan madu, dan didebungakan oleh serangga. *Avicennia* menghasilkan antara madu yang terbaik.

## Spesies
* *[[Bakau minyak|Rhizophora apiculata]]* Blume – Bakau minyak
* *[[Rhizophora harrisonii]] Leechm.
* *Rhizophora mangle* L. – bakau merah
* *Rhizophora mucronata* Lam. – bakau kurap
* *Rhizophora racemosa* G.Mey.
* *Rhizophora samoensis* (Hochr.) Salvoza – bakau Samoa
* *Rhizophora stylosa* Griff.

===Kacukan===
* *Rhizophora × annamalayana* <small>Kathiresan</small> (*R. apiculata × R. mucronata*)
* *Rhizophora × lamarckii* <small>Montrouz.</small> (*R. apiculata × R. stylosa*)
* *Rhizophora × selala* <small>(Salvoza) P.B.Tomlinson</small> (*R. mangle × R. stylosa*)

===Dahulunya ditempatkan di sini===
* *Aegiceras corniculatum* <small>(L.) Blanco</small> (as *R. corniculata* <small>L.</small>)
* *Bruguiera gymnorhiza* <small>(L.) Savigny</small> (as *R. gymnorhiza* <small>L.</small>)
* *Bruguiera parviflora* <small>(Roxb.) Wight & Arn. ex Griff.</small> (as *R. parviflora* <small>Roxb.</small>)
* *Bruguiera sexangula* <small>(Lour.) Poir.</small> (as *R. sexangula* <small>Lour.</small>)
* *Ceriops tagal* <small>(Perr.) C.B.Rob.</small> (as *R. tagal'' Perr.)

## Rujukan
Istana Jugra

**Istana Jugra** merupakan istana yang didiami oleh Sultan Selangor hampir tiga dekad lamanya sebelum berpindah ke Kelang.

Bangunan ini bertiang batu, berdinding dan berlantai papan. Bawah rumahnya setinggi 10 kaki mempunyai tangga papan tebal. Atapnya dibuat daripada daun nipah, mempunyai kaki yang berdinding setinggi 3 kaki dengan bilah-bilah kayu dinamakan jenang.
Menara Jin Mao

**Menara Jin Mao** (bermaksud Bangunan Kesempurnaan Emas) terletak di Pudong, Shanghai, China dan merupakan bangunan kelima tertinggi di dunia serta bangunan tertinggi di Shanghai. 

Menara ini siap dibina pada tahun 1998 pada ketinggian 421m atau 1380 kaki dengan 88 tingkat. Pada tingkat 53 hingga 87 merupakan kawasan yang dimiliki oleh Grand Hyat Shanghai.
Sultan Abdul Samad

** Sultan Abdul Samad ibni Raja Bendahara Abdullah** ibni Sultan Ibrahim Shah ibni Sultan Salehuddin Shah ibni Yamtuan Muda Riau II Opu Daeng Chelak, ialah Sultan Selangor Darul Ehsan yang menetap di Jugra. 

Baginda lahir di Bukit Melawati, Kuala Selangor tetapi sebaliknya berpindah ke Jugra, Kuala Langat.

Sultan Abdul Samad adalah putera Raja Abdullah ibni Sultan Ibrahim Shah.  Baginda dilahirkan pada tahun 1804. Baginda memerintah dari tahun 1857 sehingga baginda mangkat pada 6 Februari 1898. Baginda telah dimakamkan, bersama ahli-ahli keluarga diraja yang lain, di Bukit Jugra. Semasa pemerintahan baginda, berlakunya perang saudara di Selangor, penubuhan Kuala Lumpur, pengenalan bendera dan lambang Selangor 
dan permulaan penglibatan British dalam urusan pentadbiran negeri Selangor.

## Menaiki takhta

## Pemerintahan

## Keluarga
### Isteri, Putera dan puteri

# Permaisuri Raja Atfah binti Sultan Muhammad Shah
# Permaisuri Raja Buntal binti Raja Berkat
## Raja Muda Musa ibni Sultan Abdul Samad (1844-1884).
# Permaisuri Raja Rabeah binti Raja Sulaiman I Ibni Sultan Ibrahim I.
## Raja Kahar ibni Sultan Abdul Samad.
## Raja Arfah II binti  Sultan Abdul Samad, berkahwin 13 Jun 1868 dengan Raja Muda Kedah Tunku Dhiauddin III ibni al-Sultan Zainal Rashid Mu'adzam Shah I (Sultan Kedah), mangkat pada tahun 1896. 
## Raja Ibnusshart Shah ibni Sultan Abdul Samad, mangkat pada tahun 1881. 
## Raja Tipah binti al-Sultan Abdul Samad 
## Raja Moonnah binti al-Sultan Abdul Samad 
## Raja Yakkhub ibni al-Sultan Abdul Samad, mangkat pada tahun 1875. 
## Raja Dhzauddsu ibni al-Sultan Abdul Samad 
## Raja Mahmud ibni al-Sultan Abdul Samad
#Puan Cik Nah binti Imah (Isteri dalam kalangan orang kebanyakan)
#Puan Nikmah binti Yaakub (Isteri dalam kalangan orang kebanyakan)
#Puan Fatimah binti Muhammad Akil @ Akib (Isteri dalam kalangan orang kebanyakan)

## Kemangkatan

Baginda mangkat pada 6 Februari 1898 ketika berusia 94 tahun selepas 41 tahun memerintah negeri Selangor.
Baginda dimakamkan di Bukit Jugra, Kuala Selangor, Mukim Kuala Selangor, Daerah Kuala Selangor, Selangor. Baginda mempunyai 12 orang anakanda, 6 orang putera dan 6 orang puteri dari 2 orang permaisuri. Memandangkan pengganti beliau iaitu Raja Muda Raja Musa telah mangkat pada tahun 1884, cucunda baginda, Raja Sulaiman Raja Muda Musa i ditabalkan menjadi Sultan Selangor baru.

## Legasi
*Bangunan Sultan Abdul Samad, Kuala Lumpur.
*SMK Sultan Abdul Samad, Petaling Jaya, Selangor.
*Masjid Sultan Abdul Samad (Masjid KLIA), Sepang, Selangor.
*Perpustakaan Sultan Abdul Samad di Universiti Putra Malaysia, Seri Kembangan, Selangor.

## Lihat juga
* Senarai Sultan Selangor

## Rujukan

## Nota kaki
* 

## Pautan luar
Jugra

**Jugra ([[Tulisan Jawi|Jawi]]: جوݢرا)** ialah sebuah petempatan yang terletak di daerah Kuala Langat, Selangor, Malaysia. 

Ia berhampiran Pulau Carey, Kanchong Darat, Banting, Jenjarom dan Sungai Buaya. 

Jugra menghadap ke Selat Melaka dan berdekatan muara Sungai Langat. 

Jugra juga meliputi kawasan **Bukit Jugra**, **Pantai [[Kelanang]]**, '''Kampung Sungai Arak''' dan **Kampung Chodoi**.

## Asal nama
Dapatan antropologi mengesahkan nama Jugra terbit daripada gelaran pembesar Senoi, *Jukrah* atau *Jurukrah* yang bertugas sebagai pembesar taraf kecil yang mengerah anggota-anggota kelompok, dan terkait dengan istilah Melayu *jurukerah*. Jugra disebut sebagai *Sugĕrĕ* atau juga *Jugra* dalam bahasa asli Mah Meri.

## Sejarah

Rekod berkenaan petempatan Jugra telah dikatakan wujud sejak abad ke-15 ketika di bawah pemerintahan Kesultanan Melayu Melaka.

Pada zaman pemerintahan Sultan Abdul Samad yang memerintah negeri Selangor dari 1859 hingga 1898, Bukit Jugra telah dijadikan tempat bersemayam Sultan Selangor. Rumah api Bukit Jugra dibina di puncak Bukit Jugra.  Istana Jugra pula dibina baginda pada 1870-an. Sampan, perahu dan tongkang yang membawa bijih timah dari Kajang, Balakong, Hulu Langat, Semenyih dan lain-lain dibawa keluar melalui Sungai Langat dan membayar cukai di Jugra.

Bukit Jugra merupakan tempat strategik kerana berhampiran dengan laut, menghadap perairan Selat Melaka dan ingin dimajukan sebagai kota maritim. Bukit Jugra berasal dari sebuah perkampungan kecil Melayu yang bernama Tanjung Kera, dan dinamakan oleh kerana banyaknya kera di sini. Walau bagaimanapun, kera tidak begitu sesuai dengan status baharu Jugra sebagai kawasan istana lalu ditukar nama kepada Bandar Temasya.

## Geografi
Bukit Jugra ada tiga punca bukit yang menempatkan makam-makam diraja negeri, bangunan lama para pembesar dan kerabat diraja, serta rumah api Bukit Jugra setinggi 146 meter dibina pada 1976 dan ditadbir oleh **Jabatan Marin Malaysia**.

## Kemudahan asas
### Pendidikan
# SMK Jugra
# SK Jugra
# SRA Seri Jugra
***Berdekatan dengan Jugra**:
# Sekolah Menengah Sains Banting
# Kolej Komuniti Kuala Langat 
# Kolej Matrikulasi Selangor

### Tempat beribadat
# Masjid Al-Muttaqin 
# Tokong Cina Tian Bao Gong
# Tokong Cina Hashan Laowang

### Tempat menarik
# Taman Rekreasi Bukit Jugra 
# Denai Bukit Jugra
# Taman Paragliding Bukit Jugra 
# Muzium Tapak Jugra

### Tempat bersejarah
# Pejabat Daerah Lama Jugra
# Rumah Api Bukit Jugra
# Makam Raja Berayun (Raja Ibrahim)
# Makam Panglima Jagus Putra
# Makam Almarhum Sultan Abdul Samad

## Gambar

Fail:Jalan Bukit Jugra 1.jpg|Baitul Hilal Bukit Jugra

Fail:Bukit Jugra 2.jpg|Papan tanda 'Selamat Datang ke Bukit Jugra'

Fail:Jugra Hill 3.jpg|Rumah Api Bukit Jugra

Fail:Bukit Jugra Trail.jpg|Denai Bukit Jugra

Fail:Muzium Tapak Jugra 7.jpg|Muzium Tapak Jugra

Fail:Muzium Tapak Jugra 2.jpg|Kenderaan tentera lama di Muzium Tapak Jugra


## Lihat juga
* Muzium Tapak Jugra

## Rujukan
Batu bersurat Singapura

**Batu bersurat Singapura** merujuk kepada satu batu bersurat yang dijumpai ketika Sir Stamford Raffles membuka Singapura. Jumpaan batu bersurat tersebut terdapat di dalam karya Abdullah bin Abdul Kadir Munsyi. Batu bersurat tersebut berbentuk empat segi, selebar sedepa (1.7 meter) dan mempunyai tulisan dipahat. Batu bersurat tersebut dijumpai di hujung tanjung semasa pembukaan Singapura, dan kekal sehingga semasa Bonham menjadi gabenor bagi Singapura, Pulau Pinang dan Melaka. Ketika itu seorang jurutera Inggeris bernama Coleman telah memecahkan batu tersebut.

Beberapa usaha mengenalpasti jenis tulisan telah dilakukan semasa itu, tetapi ia masih tidak dapat dikenal pasti. Malah salinan tulisan tersebut telah di hantar ke London bagi mengenal pasti asal tulisan tersebut tetapi masih gagal. Abdullah bin Abdul Kadir Munsyi sendiri menyatakan ia kelihatan seperti tulisan arab, tetapi akhirnya ia telah diputuskan oleh Raffles sebagai tulisan Hindi (Sanskrit) memandangkan usia batu bersurat tersebut yang begitu lama.

Yang amat menarik bagi batu bersurat Singapura ni adalah terdapat cerita yang selari mengenai batu bersurat ini yang terdapat di dalam Sulalatus Salatin. Di dalam karya tersebut telah dinyatakan dengan jelas mengenai seorang raja yang bergelar Raja Suran yang telah menakluk seluruh Tanah Melayu sehingga sampai ke Temasik. Di Temasik beliau telah membuat suatu monkor (peti kaca) dan masuk kelaut. Setelah itu, Raja Suran, dikatakan telah mendirikan satu batu bersurat yang menceritakan segala kisah penaklukannya, termasuk peristiwa baginda masuk ke dalam laut dalam bahasa Hindustani.

Ternyata batu bersurat ini mempunyai persamaan dengan batu bersurat Singapura, berdasarkan fakta berikut:-
# Kedua-dua batu bersurat tersebut didirikan di Temasik (Singapura).
# Kedua-dua batu bersurat tersebut dibina berhampiran laut. Batu bersurat Singapura dijumpai dihujung tanjung, sementara batu bersurat Raja Suran Batu dibina bagi memperingati kisah baginda masuk ke laut, pastinya dibina berhampiran dengan kawasan pantai, dan bukannya di kawasan berbukit.
# Kedua-duanya ditulis menggunakan abjad Hindustani.(Menurut pendapat Raffles).
# Kedua-duanya dibina pada zaman silam. (Sukar dipercayai terdapat dua batu bersurat dibina dalam tempoh yang dekat di tempat yang sama (Temasik) memandangkan batu bersurat amat jarang dijumpai.)
# Hanya raja yang berkuasa sahaja mempunyai pengaruh dan wang yang cukup bagi mendirikan batu bersurat. Tidak terdapat rekod mengenai raja yang kuat yang terdapat di Singapura selain rekod di dalam Sulalatus Salatin mengenai raja Suran.

## Nota

## Rujukan
### Rencana
* , reprinted in vol. 1 of  This two-volume work was reprinted by Routledge in 2000.
* , reprinted in *Miscellaneous Papers Relating to Indo-China*, above, vol. 1 at 222–223.
* , reprinted in *Miscellaneous Papers Relating to Indo-China*, above, vol. 1 at 223–226.
* , reprinted in *Miscellaneous Papers Relating to Indo-China*, above, vol. 1 at 227–232.
* .
* 
* 

### Buku
* 
* 

## Bacaan lanjut
* 
* 
* 
* 

## Pautan luar
* Official website of the National Museum of Singapore
* Singapore at Random By Editions Didier Millet